google/wiki40b huggingface dataset:
Štatistický znak

Štatistický znak je spoločná vlastnosť štatistických jednotiek v štatistickom súbore. Je predmetom štatistického skúmania. Každý prvok má štatistickému znaku priradenú hodnotu znaku.
Cuq-Toulza

Poloha

Cuq-Toulza má rozlohu 23,05 km². Najvyšší bod je položený 296 m n. m. a najnižší bod 182 m n. m.

Obyvateľstvo

Cuq-Toulza má 674 obyvateľov (2009).
Graf vývoja obyvateľstva:
Zdroje: INSEE
Montbizot

Poloha

Obec má rozlohu 11,38 km². Najvyšší bod je položený 91 m n. m. a najnižší bod 49 m n. m.

Obyvateľstvo

Počet obyvateľov obce je 1 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Salzburské anály najväčšie

Salzburské anály najväčšie (iné názvy: Annales Iuvavenenses maximi, Salzburské anály , Soľnohradské letopisy, Annales Iuvavenses) je súbor letopisov, pochádzajúcich z 9. a 10. storočia zo Salzburgu (historický slovenský názov Soľnohrad). Mesto, pôvodne nazývané Iuvavum, bolo významným centrom Východofranskej ríše, západného suseda Veľkomoravskej ríše. 
Dokumenty predstavujú dôležitý zdroj historických udalostí, ktoré sa odohrali vo veľkej časti dnešnej strednej Európy. Poskytujú zmienku o bitke pri Bratislave (907), kde východofranské vojsko utrpelo porážku od staromaďarských protivníkov. Záznam je zároveň najstaršou zachovanou písomnou zmienkou o Bratislave. Fragmenty sú dodnes uložené v benediktínskom kláštore Admont.
Retransmisia (znovuvysielanie)

Retransmisia alebo zriedkavo znovuvysielanie je ďalšie vysielanie prebratého signálu.
V zmysle textu slovenského zákona č. 308/2000 Z.z. je retransmisia konkrétnejšie príjem a súčasný, úplný a nezmenený prenos pôvodného vysielania programovej služby alebo jeho podstatnej časti vysielateľom, určenej na príjem verejnosťou, uskutočnený elektronickou komunikačnou sieťou. (§3 zák. 308/2000 Z.z.)
Havrincourt

Poloha

Obec má rozlohu 16,61 km². Najvyšší bod je položený 132 m n. m. a najnižší bod 67 m n. m.

Obyvateľstvo

Počet obyvateľov obce je 402 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Starosta

Klubový hokej

S hokejom začínal v Dukle Trenčín. V seniorskej kategórii tu odohral päť sezón. V priebehu ročníka 2004/05 prestúpil do klubu Neftechimik Nižnekamsk v ruskej hokejovej superlige, kde pôsobil ďalších päť sezón, od ročníka 2008/09 bol klub účastníkom KHL. 18. augusta 2010 prestúpil do mužstva Salavat Julajev Ufa, s ktorým získal Gagarinov pohár. Po tejto sezóne prestúpil do klubu Jugra Chanty-Mansijsk. Od ročníka 2013/14 hral za HC Slovan Bratislava.

Reprezentácia

V slovenskej reprezentácii odohral 137 zápasov, strelil 6 gólov.

MS 2007

Tréner Július Šupler ho nominoval na Majstrovstvá sveta 2007 v Rusku. V zápase osemfinálovej skupiny proti Bielorusku si vykĺbil rameno a šampionát sa pre neho skončil.  V neúspešnom štvrťfinálovom zápase proti Švédsku ho nahradil na súpisku dopísaný Dominik Graňák.
Arieh Warshel

Život

Narodil sa v kibuci Sde Nachum v Bejtše'anskom údolí v britskej mandátnej Palestíne (dnešný Izrael). Počas povinnej vojenskej služby v izraelskej armáde slúžil v obrnenom zbore. Následne študoval bakalársky odbor chémie na Technione v Haife a promoval summa cum laude v roku 1966.
V štúdiu potom pokračoval na Weizmannovom inštitúte pre vedu v Rechovote, kde v rokoch 1967 a 1969 získal magisterský (MSc) a následne doktorandský (PhD) titul v chemickej fyzike. Po získaní doktorátu sa venoval postdoktorandskej praxi na Harvardovej univerzite, v rokoch 1972 až 1976 sa vrátil na Weizmannov inštitút a pracoval pre laboratórium molekulárnej biológie v Cambridge. V roku 1976 nastúpil na katedru chémie University of Southern California.
V radoch izraelskej armády bojoval v šesťdňovej vojne v roku 1967, Jomkipurskej vojne v roku 1973 a dosiahol hodnosť kapitána.
Vieux-Villez

Poloha

Obec má rozlohu 2,56 km². Najvyšší bod je položený 146 m n. m. a najnižší bod 73 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fuans

Poloha

Obec má rozlohu 11,1 km². Najvyšší bod je položený 1 023 m n. m. a najnižší bod 688 m n. m.

Obyvateľstvo

Počet obyvateľov obce je 453 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lyzín

Vlastnosti

L-lyzín je nevyhnutným stavebným prvkom pre všetky bielkoviny v tele. L-lyzín hrá hlavnú úlohu pri vstrebávaní vápnika, budovaní svalov, zotavovaní sa po chirurgických zákrokoch alebo zraneniach a pri produkcii telesných hormónov, enzýmov a protilátok. 
Rovnako sa ukázalo, že lyzín hrá úlohu pri anémií, pretože sa predpokladá, že lyzín má vplyv na príjem železa a následne na koncentráciu feritínu v krvnej plazme. Avšak presný mechanizmus účinku ešte treba objasniť. Má vplyv aj na vypadávanie vlasov, pretože ženy trpiace vypadávaním vlasov reagovali dobre na liečbu l-lyzínom a železom.
Hard trance

Charakteristika

Hard trance je charakterizovaný silnými údermi basového bubna (kopmi), rezonančnými basovými linkami a veľkým množstvom dozvukov hlavného beatu. Tempo sa pohybuje od 150 do 180 úderov za minútu.
Hard trance sa vo svojej konečnej forme dostal do mainstreamovej popularity. Neskôr sa premenil do žánrov jumpstyle a hardstyle a svoju popularitu stratil okolo roku 2007.
Noëllet

Poloha

Obec má rozlohu 15,4 km². Najvyšší bod je položený 104 m n. m. a najnižší bod 33 m n. m.

Obyvateľstvo

Počet obyvateľov obce je 449 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Polarografia

Polarografia je elektrochemická analytická metóda, ktorá slúži na určovanie prítomnosti (kvality) a koncentrácie (kvantity) redukovateľných alebo oxidovateľných neznámych látok v roztoku. Princíp spočíva vo vyhodnocovaní závislosti elektrického prúdu na napätí na dvojici elektród ponorených do roztoku, v ktorom prebieha elektrolýza. Závislosti majú tvar vĺn, ktorých poloha charakterizuje jednotlivé druhy látok. Z veľkosti nárastu prúdu je možné stanoviť koncentráciu látky.
Za jej objav dostal Čech Jaroslav Heyrovský v roku 1959 Nobelovu cenu za chémiu.
Ako pracovná elektróda slúži ortuťová kvapkajúca elektróda. Na povrchu kvapky ortuti sa vytvorí elektrická dvojvrstva. Pri zvyšovaní potenciálu medzi anódou a katódou dôjde k vylúčeniu príslušných iónov na katóde a tým k nárastu prúdu. Prúd je obmedzený množstvom iónov v roztoku. Hneď ako sa množstvo vylučujúcich sa iónov rovná počtu prichádzajúcich iónov z roztoku, prúd prestane rásť. Hodnota stredu nárastu polarizačnej krivky je pre danú látku charakteristická. Do roztoku sa pridáva základný (indiferentný) elektrolyt, napríklad kyselina, aby sa zvýšila jeho vodivosť. Ďalej sa pridáva povrchovo aktívna látka – typicky želatína, ktorej úlohou je zabrániť vzniku maxima na začiatku polarografickej vlny. Dôležité je aj prebublávanie vzorky v polarografickej nádobke inertným plynom kvôli odstráneniu kyslíka, ktorý vytvára na polarograme pretiahnuté vlny a znehodnocuje záznam.
Prístroj založený na polarografickej metóde sa nazýva polarograf. Jeho tri základné časti tvoria zdroj, zapisovač a ovládač ortuťovej kvapkajúcej elektródy.
Gellenoncourt

Poloha

Obec má rozlohu 3,61 km². Najvyšší bod je položený 269 m n. m. a najnižší bod 217 m n. m.

Obyvateľstvo

Počet obyvateľov obce je 67 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ohniváčikovité

Ohniváčikovité (lat. Lycaenidae) sú väčšinou drobnejšie motýle. Samce majú väčšinou výraznejšie sfarbené krídla (modro, oranžovo alebo zeleno). Na celom svete zahŕňa táto čeľaď asi 6000 druhov, čo z nej robí druhú najväčšiu čeľaď motýľov na svete.

Biotop

Príslušníkov tejto čeľade nájdeme skoro všade. Najčastejšie ich vidno na lúkach, násypoch, okrajoch lesov, lesných čistinách, v korunách stromov, ale aj pri potokoch, na brehoch jazier alebo vlhkých lúkach.
Véronne

Poloha

Obec má rozlohu 21,31 km². Najvyšší bod je položený 1 109 m n. m. a najnižší bod 314 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michael Malarkey

Skorý život

Narodil sa Američanovi írskeho pôvodu a Britke arabsko-talianskeho pôvodu. Rodina sa usadila v Yellow Springs v štáte Ohio. Michael je najstarší z troch bratov (Daniel, Kevin). V 2006 Malarkey odcestoval do Londýna v Anglicku aby mohol študovať na London Academy of Music and Dramatic Art.

Kariéra

Jeho začiatky sú na londýnskych pódiách, kde sa objavil v rôznych divadelných produkciách ako Spring Storm, Beyond the Horizon alebo v adaptácii Veľký Gatsby v úlohe Jaya Gatsbyho či v muzikály Million Dollar Quartet v úlohe Elvisa Presleyho.
Malarkey sa taktiež objavil v krátkych filmoch Good Morning Rachel (2009), Ghost in the Machine (2012) a v televíznom filme Impirioso predtým ako získal úlohu Lorenza (Enza) v seriáli Upírske denníky.
Dabasský okres

Dabasský okres (maď. Dabasi járás) je okres maďarskej župy Pest. Správnym centrom okresu je mesto Dabas.
Pod Starým hradem

Predmet ochrany

Pamiatka má dve časti oddelené železničným koridorom. Dôvodom ochrany je klasické paleontologické nálezisko na odkryvoch hornín v eróznej ryhe.

Geológia

Vo východnej stene eróznej ryhy vystupujú šedozelené, ílovité bridlice klabavského súvrstvia (ordovik). Pokiaľ ide o nálezy fosílnej fauny v tejto lokalite, jedná sa o graptolitov Tetragraptus reclinatus abbreviatus a Azygograptus sp., fragmenty trilobita Euloma bohemicum, zvyšky bruchonožcov a schránky Lingulella sp.

V západnej stene eróznej ryhy vystupujú polohy železných rúd, ktoré patria šáreckému súvrstviu (ordovik). V minulosti boli tieto rudy ťažené štôlňou Kristiania. Ústie bývalej štôlne sa nachádza asi 50 metrov západne od ústia eróznej ryhy. Tesne nad ústím štôlne sa vo svahu nachádza výrazná depresia. V stenách tejto prepadliny vystupujú jemné, laminárne zvrstvené tufy, ktoré miestami obsahujú úlomky schránok ramenonožcov Nocturnellia nocturna.

Prístup

Lokalita sa nachádza po oboch stranách železničnej trate č. 170 zhruba 350 metrov na východ od zastávky Klabava. Od trasy diaľnice D5 je vzdialená vzdušnou čiarou 500 metrov. Blízkosti prírodnej pamiatky vedie úsek diaľkovej cyklotrasy č. 3 (Praha) - Rokycany - Plzeň - Domažlice - Folmava.
Cirkevný zbor ECAV Rimavská Sobota-Vyšná Pokoradz

Cirkevný zbor Evanjelickej a. v. cirkvi Rimavská Sobota-Vyšná Pokoradz patrí do Rimavského seniorátu. Vznikol v roku 1590. Tvoria ho obce Vyšná Pokoradz (kostol z roku 1797) a Horné Zahorany (kostol z roku ?). Bohoslužobnou rečou je slovenčina. K 31. decembru 2013 zbor počítal 54 členov.

Služby Božie

14:00 Vyšná Pokoradz 1. nedeľa v mesiaci.
Guimaëc

Poloha

Obec má rozlohu 18,73 km². Najvyšší bod je položený 117 m n. m. a najnižší bod 0 m n. m.

Obyvateľstvo

Počet obyvateľov obce je 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bompas (Pyrénées-Orientales)

Poloha

Obec má rozlohu 5,7 km². Najvyšší bod je položený 20 m n. m. a najnižší bod 9 m n. m.

Obyvateľstvo

Počet obyvateľov obce je 7 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Paluel

Poloha

Obec má rozlohu 10,87 km². Najvyšší bod je položený 96 m n. m. a najnižší bod 0 m n. m.

Obyvateľstvo

Počet obyvateľov obce je 462 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bagnols (Puy-de-Dôme)

Poloha

Obec má rozlohu 42,46 km². Najvyšší bod je položený 1 053 m n. m. a najnižší bod 679 m n. m.

Obyvateľstvo

Počet obyvateľov obce je 496 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Scribus

Technické parametre

Program bol vyvinutý pre operačný systém Linux. Následne boli vytvorené jeho verzie pre operačné systémy Windows, MacOS či OS/2. Scribus je komplexný program ponúkajúci celý rad funkcií, vrátane scriptov v jazyku Python, podporu väčšiny textových i grafických súborov, vrátane SVG, TrueType a OpenType fontov, CMYK a ICC správu farieb či export do PDF.

Scribus je plne lokalizovaný do slovenského jazyka.
Malcolm Fraser

Životopis

Narodil sa na predmestí Melbourne a v Melbourne aj vyštudoval strednú školu. Univerzitné štúdiá politiky a ekonómie absolvoval v roku 1952 v Oxforde. Už v roku 1954 sa uchádzal o miesto v austrálskom parlamente za Liberálnu stranu, no to mu uniklo len o 17 hlasov. V nasledujúcich voľbách v roku 1955 sa už do parlamentu dostal a stal sa najmladším poslancom. V roku 1956 sa oženil s Tamarou Beggsovou, s ktorou má štyri deti.
Vo vláde Harolda Holta bol ministrom armády (1966), neskôr vo vláde Johna Gortona (1968) bol ministrom školstva a vedy a od roku 1969 bol ministrom obrany, čo bol v čase vrcholiacej Vietnamskej vojny náročný post. V roku 1971 Fraser rezignoval, argumentujúc, že Gorton príliš zasahoval do jeho právomocí. To viedlo k pádu Gortonovej vlády a jeho nástupcom sa stal William McMahon. V Mahonovej vláde bol Fraser opäť ministrom školstva a vedy. Od roku 1972 bol Fraser v opozícii, keď vo voľbách vyhral Gough Whitlam a Labouristická strana.
V roku 1975 Fraser ako vodca opozície zablokoval na niekoľko mesiacov prijatie rozpočtu vlády labouristov, keďže liberáli mali v senáte väčšinu. To viedlo k bezprecedentnému kroku, keď generálny guvernér po prvý a jediný raz v histórii rozpustil vládu (na čo má z ústavy právo, ale toto právo sa nikdy nevyužíva) a menoval Frasera dočasným premiérom a na jeho požiadanie boli následne zvolané voľby do oboch komôr parlamentu. Liberáli následne voľby s náskokom vyhrali.
Fraser, ktorý bol dovtedy vnímaný ako radikálny pravicový politik, bol vo funkcii predsedu vlády umiernený. Fraser počas svojho úradovania zrušil niektoré Whitlamove reformy (ako napr. schému zdravotného poistenia Medibank, dnes Medicare), znížil výdaje štátnej správy a snažil sa bojovať s infláciou. Bol tiež aktívny v zahraničnej politike, zasadzoval sa za zrušenie apartheidu v Južnej Afrike. Počas jeho vlády Austrália akceptovala anexiu Východného Timoru Indonéziou, no mnohým Timorčanom bol poskytnutý azyl v Austrálii.
Počas Fraserovej vlády bol rozšírený imigračný program, do Austrálie prišlo množstvo prisťahovalcov z ázijských krajín a tiež mnoho utečencov. Fraser podporoval multikulturalizmus a založil multijazykovú televíznu a rozhlasovú stanicu SBS (Special Broadcasting Service). Túto iniciatívu podporoval už Whitlam.
V roku 1982 už bolo zrejmé, že mimoriadne populárny bývalý odborový líder Bob Hawke bude nasledujúcim labouristickým vodcom, ktorý nahradí Billa Haydena. V snahe stretnúť sa vo voľbách proti menej populárnemu Haydenovi vyhlásil voľby, no v tej istý deň bol Hayden nahradený Hawkom a 5. marca 1983 Hawke s prehľadom vo voľbách zvíťazil.
Fraser ukončil svoju politickú kariérua venoval sa práci pre OSN. Neskôr bol výrazným kritikom Howardovho kabinetu a po voľbách v roku 2001 sa jeho názory úplne rozišli s politikou Liberálnej strany.
Oleg Vladimirovič Antonenko

Trénerská kariéra

V roku 2015 bol vymenovaný za asistenta trénera bieloruskej reprezentácie.
Transkripcia (genetika)

Transkripcia je proces, pri ktorom sa genetická informácia obsiahnutá v DNA prepisuje do poradia nukleotidov v RNA. Prebieha podľa rovnakých princípov ako replikácia, teda párovaním komplementárnych báz. Vždy sa prepisuje iba jedno vlákno DNA. Transkripcia je prvým krokom proteosyntézy.
Saint-Clément (Yonne)

Poloha

Obec má rozlohu 8,47 km². Najvyšší bod je položený 211 m n. m. a najnižší bod 63 m n. m.

Obyvateľstvo

Počet obyvateľov obce je 2 837 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská asociácia pre štandardizáciu farmaceutických informácií

Slovenská asociácia pre štandardizáciu farmaceutických informácií, v skratke SASFI, bolo slovenské združenie, ktorého cieľom bola inovácia, štandardizácia a realizácia myšlienok na poli informatizácie zdravotníctva a farmácie s cieľom zavádzať všeobecne akceptované štandardy.
Základné strategické postupy SASFI v oblasti informatizácie a dátovej štandardizácie vyplývali z princípov eGovernmentu akceptovaných členskými štátmi EÚ ako aj z rozhodnutia Európskeho parlamentu v tejto oblasti. Opierali sa o závery medzinárodnej konferencie o efektivite, kvalite a spokojnosti klientov v zdravotníctve a sociálnej starostlivosti a o súbor minimálnych požiadaviek pre dátové štandardy ISO/IEC 11179.

Garancia kvality zdravotníckych informácií

Certifikát SASFI Certified má preukázať, že prevádzkovateľ webových stránok a prevádzkované strany spĺňajú základné pravidlá bezproblémového sprostredkovania vierohodných a verifikovaných informácií a bezpečného nakupovania tovaru a služieb informačnej spoločnosti. Tieto certifikačné pravidlá popisujú informácie a procesy, ktoré musí prevádzkovateľ zverejňovať a spĺňať pre udelenie certifikátu SASFI.

Jednoznačná identifikácia produktov

Na základe odporúčaní SASFI vznikla centrálna databáza sortimentu produktov distribuovaných do siete zdravotníckych zariadení pod názvom NobelPLUS, ktorá okrem registrovaných liekov a zdravotníckych pomôcok obsahuje aj informácie o výživových doplnkoch, kozmetických výrobkoch. V databáze NobelPLUS má každý produkt pridelený unikátny ADC Kód, ktorý jednoznačne identifikuje produkt kdekoľvek v liekovom reťazci. Súbor týchto kódov tvorí tzv. ADC ČÍSELNÍK (ADCC), elektronický číselník produktov distribuovaných do siete zdravotníckych zariadení v Slovenskej republike, ktorý sa zavádza do jednotlivých distribučných spoločností ako nástroj efektívnej komunikácie medzi distribútorom a lekárňou.
Noctua

Noctua je rakúska firma zaoberajúca sa výrobou ventilátorov počítačových skríň a na CPU. Chladiče na CPU sú kompatibilné pre procesory AMD aj Intel. Výrobky sú známe vysokou kvalitou, nízkou hlučnosťou ale aj vysokou cenou.  Medzi jej hlavných konkurentov patrí Cooler Master, Thermalright, Phanteks a Zalman.
Permutácia (kombinatorika)

Permutácie bez opakovania

M je množina n rôznych prvkov, z ktorých tvoríme n - tice, pričom prvky v n - ticiach sa nemôžu opakovať. , kde  označuje faktoriál.
Ak sa nehovorí inak, sú permutácie myslené bez opakovania.

Príklad

Máme skupinu troch rôznych prvkov . Permutácie týchto prvkov predstavujú skupiny , , , , , .

Ich počet je teda:

Permutácie s opakovaním

M je množina n prvkov, z ktorých je  rovnakých 1. druhu,  je rovnakých 2. druhu, až  je rovnakých r - tého druhu, pričom platí: .

Prvky vo výbere sa teda môžu opakovať. Počet permutácií s opakovaním je určený ako:
,

Príklad

1. Máme skupinu troch prvkov . Skupina je teda zložená z dvoch skupín (teda ), pričom prvá skupina má dva prvky , tzn. , a druhá skupina obsahuje jeden prvok , tzn. .
Permutáciami s opakovaním získame skupiny , , . Počet týchto skupín je teda rovný: 
2. Koľkými spôsobmi možno rozsadiť 8 žiakov, z ktorých majú dvaja zelené, traja červené a ďalší traja modré vetrovky?

Riešenie:
Jozef Zlocha

Biografia

Narodil sa 6. júna 1940 v Lysej pod Makytou, okr. Považská Bystrica. Absolvoval Bansko-geologickú fakultu v Ostrave a Banskú fakultu v Košiciach. Po absolvovaní štúdia v roku 1963 sa zamestnal v štátnom podniku Geologický prieskum v Spišskej Novej Vsi. Na tomto pracovisku sa zaoberal problematikou vyhľadávania a prieskumu nerastných surovín, ako aj stavom životného prostredia v regiónoch s intenzívnou banskou činnosťou. V 70. a 80. rokoch bol účastníkom viacerých expertíz, ktoré hodnotili surovinové zdroje v Maďarsku, Juhoslávii alebo v Grécku, ako aj v africkom štáte Benin. Svoje poznatky a výskumy následne publikoval vo viacerých odborných časopisoch.
V roku 1970 bol vylúčený z KSČ pre svoj negatívny postoj k vstupu vojsk Varšavskej zmluvy do ČSSR. V prvých slobodných voľbách v júni 1990 bol zvolený za poslanca Snemovne národov Federálneho zhromaždenia za VPN vo Východoslovenskom kraji. V parlamente pôsobil vo výbore pre životné prostredie, ktorého bol tajomníkom. Po rozkole vo VPN sa priklonil na stranu Vladimíra Mečiara a na jar 1991 spolu s 8 poslancami Snemovne národov (E. Bellušová, M. Kňažko, H. Kočtúch, M. Kontra, V. Mečiar, A. Ondrejkovič, V. Vicen a R. Zelenay) vytvorili nový poslanecký klub HZDS. Za poslanca do Snemovne národov FZ kandidoval aj v roku 1992, avšak poslancom sa nestal.
Dňa 23. júna 1992 bol vymenovaný za člena vlády Vladimíra Mečiara, pôsobil ako predseda Slovenskej komisie pre životné prostredie, ktorá sa neskôr pretransformovala na Ministerstvo životného prostredia SR. Jozef Zlocha bol prvým ministrom životného prostredia po vzniku samostatného Slovenska 1. januára 1993. Na ministerskom poste zotrval do 15. marca 1994, pretože 4 dni predtým poslanci Národnej rady Slovenskej republiky vyslovili vláde SR nedôveru.
V predčasných parlamentných voľbách, ktoré sa konali na jeseň 1994 bol zvolený za poslanca za koalíciu HZDS – RSS vo Východoslovenskom kraji. Bol členom Výboru NR SR pre životné prostredie a ochranu prírody. Avšak v parlamente zotrval len niečo vyše mesiaca, pretože 13. decembra 1994 bol znovu vymenovaný do vlády Vladimíra Mečiara za ministra životného prostredia SR. Ministrom bol až do vymenovania novej vlády pod vedením Mikuláša Dzurindu 30. októbra 1998.
V parlamentných voľbách v roku 1998 bol zvolený za poslanca NR SR za HZDS. Pôsobil vo výbore pre životné prostredie.
Jozef Zlocha zomrel niekoľko dní po ťažkej mozgovej príhode 25. augusta 2001 vo veku 61 rokov. V parlamente ho nahradil Peter Chudík, neskorší predseda Prešovského samosprávneho kraja.
Sexuológia

Sexuológia je náuka zaoberajúca sa pohlavným životom zo všetkých stránok (fyziologickej, lekárskej, psychologickej, pedagogickej, etickej, atď.).
Sexuológii ide predovšetkým o analýzu javov a tendencií v sexuálnom živote s ohľadom na ich biologický podklad a význam, teda v konečnom dôsledku o rozlíšenie toho, čo je v nich zdravé a čo treba podporovať a toho, čo základným tendenciám sexuality v prírode nezodpovedá. Ide teda v podstate o sexuálnu hygienu v širšom zmysle. Prirodzene nielen o hygienu pohlavných orgánov, ale predovšetkým o hygienu sexuálnych vzťahov a celého sexuálneho života, jeho prežívania celou bytosťou a so všetkými dôsledkami.
Extraliga hádzanárov 2017/18

Systém súťaže

Systém súťaže sa oproti minulej sezóne mierne pozmenil. Základná časť pozostávala z 18 kôl. Každý s každým sa stretol 2-krát, čo znamená, že každý tím odohral 18 zápasov. Po základnej časti nasledovala nadstavbová časť s dvoma skupinami, ktorá sa hrala rovnako systémom 2-krát každý s každým a v ktorej si družstvá preniesli body zo základnej časti. V nadstavbovej skupine o titul hrali družstvá na 1. až 6. mieste po základnej časti a prví štyria postúpili do play-off. Zápasy play-off sa hrali na 3 vyhrané duely. Víťaz súťaže získal Pohár Antona Frola. V druhej nadstavbovej skupine hrali družstvá, ktoré skončili na 7. až 10. mieste po základnej časti. Novinkou oproti minulej sezóne bolo to, že po skončení nadstavbových skupín odohrali družstvá, ktoré nepostúpili do play-off, skupinu o 5. až 8. mieste (tzv. Ligový pohár). V nej odohrali zápasy systémom 2-krát každý s každým, pričom predchádzajúce výsledky sa im do tejto časti neprenášali. Posledné 2 družstvá v skupine o 7. až 10. miesto odohrali barážové dvojzápasy s dvoma účastníkmi 1. ligy.
Rhuis

Poloha

Obec má rozlohu 2,7 km². Najvyšší bod je položený 120 m n. m. a najnižší bod 30 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE